CELEX: 62019TN0605
Language: el
Date: 2019-09-09 00:00:00
Title: Υπόθεση T-605/19: Προσφυγή της 9ης Σεπτεμβρίου 2019 – EP κατά Επιτροπής

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/65
            
         
      Προσφυγή της 9ης Σεπτεμβρίου 2019 – EP κατά Επιτροπής
      (Υπόθεση T-605/19)
      (2019/C 383/74)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: EP (εκπρόσωποι: S. Orlandi και T. Martin, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί μη προαγωγής του προσφεύγοντος στον βαθμό AD9 κατά την περίοδο προαγωγών 2018·
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται o ανεπαρκής χαρακτήρας της αιτιολογίας που παρασχέθηκε με την απορριπτική της διοικητικής ενστάσεως απάντηση, ιδίως λαμβανομένου υπόψη ότι η επιτροπή ίσης εκπροσώπησης για τις προαγωγές συνέστησε την προαγωγή του προσφεύγοντος.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 45 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ) από την αρμόδια για τους διορισμούς αρχή καθόσον αυτή δεν προέβη σε συγκριτική εξέταση των προσόντων όλων των προαγώγιμων υπαλλήλων.
               
            
                  3.
               
               
                  Με τον τρίτο λόγο προβάλλονται πρόδηλα σφάλματα εκτιμήσεως από τα οποία πάσχει, εν πάση περιπτώσει, η προσβαλλόμενη απόφαση, βάσει της διαθέσιμης αιτιολογίας της.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 24β του ΚΥΚ και του άρθρου 1, έκτο εδάφιο, του παραρτήματος ΙΙ του ΚΥΚ, καθόσον ο προσφεύγων έτυχε δυσμενούς μεταχειρίσεως λόγω των καθηκόντων που ασκεί στο πλαίσιο της εκπροσώπησης του προσωπικού.